
Ако собственикът или управителят на дадена фирма работи на трудов договор в друга фирма, където се осигурява на минимална заплата, трябва ли сам да си плаща осигуровки и заради собствената си фирма?  

Т.е. Човек с трудов договор на 8 часов работен ден решава да отвори фирма. – трябва ли да си плаща минимума от 170 лв/мес.за осигуровки, при условие, че се осигурява от работодателя си? 


 

Регистриране на фирма
=====================

 

Благодаря за изчерпателния отговор! Всичко добро!




Когато осигуреният упражнява дейност и получава доходи на различни основания, при определяне на поредността при внасяне на осигурителните вноски следва да се има предвид, че първо се внасят осигурителни вноски върху доходите от трудови или служебни правоотношения и след това като самоосигуряващо се лице.  

Поредността при внасяне на вноските е следната:  

– трудови или приравнени към тях правоотношения;  

– договори за управление и контрол на търговски дружества и от трудова дейност като членове- кооператори;  

– дейност като еднолични търговци, собственици или съдружници в търговски дружества, упражняващи свободна професия и/или занаятчийска дейност, регистрирани земеделски производители и тютюнопроизводители;  

– доходи за работа без трудово правоотношение.  

В случай осигурителни вноски се дължат върху осигурителния доход по трудовото правоотношение и за дейността като самоосигуряващо се лице в ООД-то. Важно е обаче да се посочи дали лицето ще упражнява личен труд в дружеството или не, защото ако не полага личен труд, не следва да внася осигурителни вноски като едноличен собственик.


За повече информация е необходимо да се консултирате с адвокат и счетоводител, за да изясните всички въпроси.


Поздрави,  

адв. Николина Митова  

тел. 0898 303092


